Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: a 84/1996. (VI. 14.) Korm. rendelettel kihirdetett, a Vámformalitások Egyszerűsítéséről szóló Egyezményben meghatározott okmány (EV) 4. sorszámú példányát (a továbbiakban:
Paragraph Index: 831

54. rovat: HELY ÉS DÁTUM, A BEJELENT Ő/KÉPVI- SEL Ő ALÁÍRÁSA ÉS NEVE Ebbe a rovatba a vámkezelést kérő vagy megbízottja, képviselője neve, aláírása — ha céget képvisel, a cégen belüli beosztása — és bélyegzőlenyomat kerül. 8.5.2. C. rovat: INDÍTÓ VÁMHIVATAL (A vámhatóság tölti ki!) Ebbe a rovatba az indító vámhivatal neve, az eljáró olvasható aláírása, a dátum és a továbbítás vagy kiviteli nyilvántartás száma kerül bejegyzésre. A C. rovatot a pótlapokon is záradékolni kell. Ha a benyújtott nemzetközi vámokmány árumegnevezés rovatába a vámkezelést kérő a „T2L” bejegyzéssel utalt a továbbítási okmány benyújtására, azt az indító vámhivatalnak a vámkezelést végző aláírásával és bélyegzőlenyomattal hitelesíteni kell. 8.5.3. Ha a „T2L” továbbítási okmány mellé Pótlap(ok) helyett Rakományjegyzék(ek)et csatolnak, a „T2L” továbbítási okmányon a 31., 32., 33., 35., 38. és 44. rovatait nem kell kitölteni (a rovatokat át kell húzni). Ilyenkor a Rakományjegyzéken a Feladó/kiléptető ország rovatát nem kell kitölteni. 8.5.4. Külső árutovábbítási eljárás alkalmazása és az áruk közösségi jellegének igazolása esetén, ha az EV-hoz és a „T2L” továbbítási okmányhoz Pótlapo(ka)t csatolnak, azokon a fel nem használt 31. rovato(ka)t (CSOMAGOK ÉS ÁRUMEGJELÖLÉS) át kell húzni. 8.6. VÁMHIVATALI INTÉZKEDÉSEK Ha a kiszállításra kerülő áru közösségi jellege a Tranzit Egyezmény II. Függelék, III. Cím, II. Fejezet, 9. Cikk szerint igazolható, az indító vámhivatal a C. rovatot záradékolja és a „T2L” továbbítás okmányt a vámkezelést kérőnek visszaadja. Ha a „T2L” továbbítási okmányt az adott áru kiszállítását követően nyújtják be, azaz a közösségi jelleg igazolását utólag kérik, azt a vámhivatal a 4. példány hátoldalán lévő H (UTÓLAGOS VIZSGÁLAT) rovatban igazolja, és a rovatba piros irónnal a következő megjegyzést írja: „Utólag kiállítva”. 8/A. VÁMSZABADTERÜLETI ELJÁRÁSOK 8/A.1. Vámszabadterületi eljárások esetén (VK első számjegye = 8) — betárolás céljára az EV 6., 7. és 8., — kitárolás céljára az EV 1., 2. és 3. sorszámú példányait kell felhasználni és a rovatokat mind normál, mind egyszerűsített eljárás esetén a 8/A.3. és a 8/A.4. pont rendelkezései szerint kell kitölteni. 8/A.2. A vámkezelést kérőnek az EV-n csak a számmal jelzett rovatokba szabad írnia. A nyomtatott nagybetűs részek a vámhatóság feljegyzései számára szolgálnak. 8/A.3. BETÁROLÁS Nem kell EV-ot kitölteni abban az esetben, ha közbenső passzív feldolgozásból visszaérkezett áru betárolására kerül sor.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes